Page:Ludus Coventriae (1841).djvu/199



Tunc respiciens senescallus vadit ad Herodem dicens,

Senescallus. Lord, I have walkyd be dale and hylle, And wayted, as it is ȝour wylle; The kynges iij. stelyn awey fulle stylle, Thorwe Bedleem londe. They wyl nevyr, so mot y the, Come in the lond of Galylé, ffor to se ȝour fay ceté, Ne dedys of ȝour honde.

Herodes Rex. I ryde on my rowel ryche in my regne, Rybbys fful reed with rape xal I sende; Popetys et paphawkes I xal puttyn in peyne, With my spere prevyn, pychyn, and to-pende. The gowys with gold crownys gete thei nevyr ageyn, To seke tho sottys sondys xal I sende; Do howlott howtyn hoberd and heyn, Whan here barnys blede undyr credyl bende; Sharply I xal hem shende! The knave childeryn that be In alle Israel countré, Thei xul have blody ble, ffor on I calde unkende.

It is tolde in Grw, His name xulde be Jhesu I-fownde.